ଭଜନ ମାଳା/ଚାଲ ସଖୀ ଆମ୍ଭେ ଦର୍ଶନ କରିବା
ଚାଲ ସଖୀ ଆମ୍ଭେ ଦର୍ଶନ କରିବା
                   *********************** 

ଚାଲ ସଖୀ ଆମ୍ଭେ ଦର୍ଶନ କରିବା
                ନୀଳଗିରି କାଳିଆକୁ 
କେଉଁ ସୁରପତି ବେଶ କରିଅଛ 
                ଗିରିବର ତୋଳିଆକୁ 
ସେ ଯେ ଶ୍ରୀମୁଖ  ତୋରା  
               ଶିରେ ସୁନାସୁତା କେରା କେରା         ||୧||

ଶ୍ୱେତ ପଦ୍ମ ଆଖି ଦେଖିଲେ ଗୋ ସଖୀ 
                    ଚିତ୍ତ କି ବାହୁଡ଼ି ଆଉ 
କର୍ଣ୍ଣରେ କୁଣ୍ଡଳ ଦିଶେ ଝଲମଲ 
                 କଉସ୍ତୁଭ  ଦାଉ ଦାଉ 
ସେ ଯେ ହିଆ ବୃଷାନ 
                  ମିଶାମିଶି ବରାନିଧି ଫଳ          ||୨||
ଶଙ୍ଖ ଚକ୍ର ଗଦା ପଦ୍ମ ମହାପ୍ରଭୁ 
                   ଧରିଛନ୍ତି ଆଣ୍ଟ କରି 
ଦୁଃସହ ଦୁର୍ଗତି ଗ୍ରହ ପୀଡା ମାନେ  
                  ଆଉ କି ପଶିବେ ଡରି 
ସେ ଯେ ଦୟା ସାଗର 
                ତାଙ୍କ ପଦ୍ମ ପାଦେ ଲୟ କର         ||୩||

ଶ୍ରୀ ପୁରୁଷୋତ୍ତମ ରହଣି କରିବା 
                  ଖାଇବା ଛଡା ତୁଳସୀ 
କହେ ସାଲବେଗ ସିଂହଦ୍ୱାରଠାରେ 
                  ହୋଇଥିବା କ୍ଷେତ୍ରବାସୀ 
ସେ ଯେ ଆରତ ତ୍ରାଣ 
                  କାଳଗଜକୁ ସିଂହପ୍ରୟାଣ  
                  ଚାଲ ଚାଲ ପଶିବା ଶରଣ         ||୪||